nvidia/miracl-vision huggingface dataset:
มาร์ชแมลโล

คริสโตเฟอร์ คอมสต็อก (อังกฤษ: Christopher Comstock) (เกิดวันที่ 19 พฤษภาคม ค.ศ. 1992) รู้จักกันดีในชื่อ มาร์ชแมลโล เป็นดีเจและโปรดิวเซอร์เพลงแนวอิเล็กทรอนิกส์แดนซ์ชาวอเมริกัน เขาเป็นที่ได้รับการยอมรับครั้งแรกจากนานาชาติโดยการเรียบเรียงเพลงด้วยกับ Jack Ü และเซดด์ และหลังจากร่วมงานกับศิลปินรวมถึง Omar LinX, Ookay, Jauz และ Slushii ในเดือนมกราคม 2017 เพลงของเขา "Alone" ได้ปรากฏอยู่ในชาร์ตของ Billboard Hot 100 ในสหรัฐ สตูดิโออัลบั้ม
สถานีปู่เจ้า

สถานีปู่เจ้า (อังกฤษ: Pu Chao station; รหัส: E16) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทส่วนต่อขยายแบริ่ง–สมุทรปราการ ยกระดับเหนือถนนสุขุมวิทในพื้นที่อำเภอเมืองสมุทรปราการ จังหวัดสมุทรปราการ เปิดให้บริการเมื่อวันที่ 6 ธันวาคม พ.ศ. 2561 ถนนสุขุมวิท บริเวณปากซอยสุขุมวิท 115 (อภิชาติ) ใกล้กับห้างสรรพสินค้าบิ๊กซี ซูเปอร์เซ็นเตอร์ สาขาสำโรง 2 ในพื้นที่ตำบลเทพารักษ์ อำเภอเมืองสมุทรปราการ จังหวัดสมุทรปราการ เดิมทีสถานีแห่งนี้ใช้ชื่อในแผนงานและในระหว่างการก่อสร้างว่า สถานีปู่เจ้าสมิงพราย ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น สถานีปู่เจ้า เพื่อให้ชื่อสถานีมีความเหมาะสม เป็นแบบมีชานชาลาอยู่ 2 ข้าง ขนาดมาตรฐาน ชั้นชานชาลากว้าง 17.75 เมตร ยาว 150 เมตร ชั้นจำหน่ายตั๋วกว้าง 19.55 เมตร ยาว 120 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง จุดรวมพล อยู่ที่ ทางออก 2 และ ทางออก 4 ลิฟต์ สำหรับผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง เดิมกำหนดให้ใช้สัญลักษณ์เป็นรูปสะพานวงแหวนอุตสาหกรรม สื่อถึงการเข้าถึงเส้นทางเชื่อมต่อ ระหว่างฝั่งแม่น้ำเจ้าพระยา แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก บทความการเดินทาง การคมนาคม และการขนส่งนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
สถานีปากน้ำ

สถานีปากน้ำ (อังกฤษ: Pak Nam station; รหัส: E19) เป็นสถานีรถไฟลอยฟ้าในเส้นทางรถไฟฟ้าบีทีเอส สายสุขุมวิท ส่วนต่อขยายแบริ่ง–สมุทรปราการ ยกระดับเหนือถนนสุขุมวิทบริเวณหน้าวิทยาลัยสารพัดช่างสมุทรปราการ ในพื้นที่อำเภอเมืองสมุทรปราการ จังหวัดสมุทรปราการ เปิดให้บริการเมื่อวันที่ 6 ธันวาคม พ.ศ. 2561 ถนนสุขุมวิท บริเวณหน้าวิทยาลัยสารพัดช่างสมุทรปราการ ใกล้กับทางแยกหอนาฬิกาปากน้ำและศาลากลางจังหวัดสมุทรปราการ ในพื้นที่ตำบลปากน้ำ อำเภอเมืองสมุทรปราการ จังหวัดสมุทรปราการ บริเวณโดยรอบสถานีปากน้ำ เป็นศูนย์กลางของชุมชนขนาดใหญ่ เป็นจุดเชื่อมต่อการเดินทางที่สำคัญของจังหวัดสมุทรปราการ ประกอบกับมีหน่วยงานราชการของจังหวัดสมุทรปราการหลายหน่วยงาน และยังอยู่ใกล้กับท่าเรือวิบูลย์ศรี ที่สามารถโดยสารเรือข้ามฟากไปยังพระสมุทรเจดีย์ อำเภอพระสมุทรเจดีย์ได้ เดิมทีสถานีแห่งนี้ใช้ชื่อในแผนงานว่า สถานีศาลากลางสมุทรปราการ และชื่อในระหว่างการก่อสร้างว่า สถานีสมุทรปราการ ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น สถานีปากน้ำ เพื่อให้ชื่อสถานีมีความเหมาะสม และแสดงถึงสัญลักษณ์ใหญ่ของพื้นที่อันได้แก่บริเวณปากแม่น้ำเจ้าพระยา และปากอ่าวไทยฝั่งใต้ของกรุงเทพมหานคร เป็นแบบมีชานชาลาอยู่ 2 ข้าง ขนาดมาตรฐาน ชั้นชานชาลากว้าง 17.75 เมตร ยาว 150 เมตร ชั้นจำหน่ายตั๋วกว้าง 19.55 เมตร ยาว 120 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง จุดรวมพล อยู่ที่ ทางออก 2 บริเวณวิทยาลัยสารพัดช่างสมุทรปราการ และ ทางออก 4 บริเวณหน้าสวนสุขภาพ ร.9 ลิฟต์ สำหรับผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง ป้ายรถโดยสารประจำทางจะตั้งอยู่ห่างจากสถานีเลยแยกปากน้ำไปประมาณ 270 เมตร ถนนสุขุมวิท รถขสมก. สาย 2 25 102 142 508 511 536 รถชานเมือง สาย 365 1141 เดิมกำหนดให้ใช้สัญลักษณ์เป็นรูปพระสมุทรเจดีย์ สื่อถึงย่านใจกลางเมืองเมืองสมุทรปราการ และเป็นหนึ่งในสัญลักษณ์ของจังหวัดสมุทรปราการ แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก บทความการเดินทาง การคมนาคม และการขนส่งนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
มัทเอมวีอา

มัทเอมวีอา (บางครั้งพระนามเขียนว่า มัทเอมวียา, มัทเอมมูยา หรือ มันเอมเยยา) เป็นพระมเหสีพระองค์ที่สองของฟาโรห์ทุตโมสที่สี่ ซึ่งเป็นฟาโรห์แห่งอียิปต์ในราชวงศ์ที่สิบแปดและพระราชมารดาของฟาโรห์อเมนโฮเตปที่สาม พระนาม มัทเอมวีอา หมายถึง "เทพีมัทเกิดในเปลือกไม้ศักดิ์สิทธิ์" ช่วงเวลาการสิ้นพระชนม์ของพระนางมัทเอมวีอา ตอนนี้ยังไม่ทราบ แต่เชื่อกันว่าพระองค์มีพระชนม์ชีพนานถึงรัชสมัยของฟาโรห์อเมนโฮเตปที่สาม ซึ่งเป็นพระโอรสของพระองค์ หลักฐานที่แสดงให้เห็นคือการปรากฏตัวของพระองค์ในหมู่รูปปั้นของ Colossi of Memnon ซึ่งสร้างขึ้นอย่างดีในรัชสมัยของพระองค์เช่นเดียวกับการกล่าวถึงที่ดินของเธอบนฉลากไวน์ที่พบในพระราชวัง Malkata ของฟาโรห์อเมนโฮเทปที่สาม ในธีบส์
คณะเกษตรศาสตร์และเทคโนโลยี มหาวิทยาลัยเทคโนโลยีราชมงคลอีสาน

คณะเกษตรศาสตร์และเทคโนโลยี มหาวิทยาลัยเทคโนโลยีราชมงคลอีสาน (อังกฤษ: Faculty of Agriculture and Technology, Rajamangala University of Technology Isan) เป็น1ใน2 คณะวิชา สังกัดมหาวิทยาลัยเทคโนโลยีราชมงคลอีสาน วิทยาเขตสุรินทร์ พัฒนามาจากโรงเรียนประถมกสิกรรม ที่เปิดสอนวิชาชีพทางการเกษตร ตั้งขึ้นเมื่อปี พ.ศ. 2470 ชื่อ "โรงเรียนศรีสุรินทร์กสิกรรม" เป็นโรงเรียนประเภทวิสามัญกสิกรรม สังกัดกรมวิสามัญ เปิดสอนที่ระดับประถมสามัญคือ อยู่ในเกณฑ์บังคับเรียน (ประถม 1-3) และประถมวิสามัญ (4-6) รวมเรียกว่าประถมบริบูรณ์ เปิดรับนักเรียนเมื่อวันที่ 13 มิถุนายน พ.ศ. 2473 กลุ่มวิทยาศาสตร์ (ปวส.) กลุ่มวิศวกรรม (ปวส.) กลุ่มเกษตรศาสตร์ (ปวส.) หลักสูตรครุศาสตร์อุตสาหกรรมบัณฑิต (ค.อ.บ.) หลักสูตรอุตสาหกรรมศาสตรบัณฑิต (อส.บ
ชาลส์ อาร์มสตรอง-โจนส์, ไวเคานต์ลินลีย์

ชาลส์ อาร์มสตรอง-โจนส์, ไวเคานต์ลินลีย์ (อังกฤษ: Charles Armstrong-Jones, Viscount Linley) เป็นโอรสในเดวิด อาร์มสตรอง-โจนส์, ไวเคานต์ลินลีย์ และเซเรนา อาร์มสตรอง-โจนส์, ไวเคาน์เตสลินลีย์ โดยเขาเป็นพระนัดดาในเจ้าหญิงมาร์กาเรต เคาน์เตสแห่งสโนว์ดอน โดยชื่อ ชาลส์ ของเขาได้มาจากเจ้าชายชาลส์ เจ้าชายแห่งเวลส์ พระญาติของเขา ส่วนชื่อที่ 2 แพทริค ได้มาจากนักบุญไอร์แลนด์ และชื่อที่ 3 ไอเนียโก ได้มาจากสถาปนิกชาวอังกฤษ โดยแรกเกิดเขามีชื่อว่า เดอะฮอลเรอโนเบิล ชาลส์ อาร์มสตรอง-โจนส์ ก่อนที่จะได้รับการสถาปนาเป็นไวเคานต์ลินลีย์หลังจากที่ปู่ของเขาเสียชีวิต เขามีน้องสาว 1 คน คือ เลดีมาร์การีตา อาร์มสตรอง-โจนส์ บทความชีวประวัตินี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
เหยื่อมาร

วิกิพีเดียยังไม่มีบทความที่ตรงกับชื่อนี้ เหตุผลอื่นซึ่งทำให้ข้อความนี้แสดง:
เกาะบอลส์พีระมิด

เกาะบอลส์พีระมิด (อังกฤษ: Ball's Pyramid) เป็นเกาะที่ถูกลมและคลื่นกัดกร่อนส่วนเหลืออยู่ของของดินและหินที่อุดตันแอ่งภูเขาไฟรูปกระจาดซึ่งเกิดขึ้นประมาณ 6.4 ล้านปีที่แล้ว เกาะนี้ตั้งอยู่ทางตะวันออกเฉียงใต้ของเกาะลอร์ด โฮเว่ในมหาสมุทรแปซิฟิกประมาณ 20 กิโลเมตร (12 ไมล์) ความสูงอยู่ที่ 562 เมตร (1,844 ฟุต) เมตรเหนือน้ำทะเล มีความยาว 1,100 เมตร (3,600 ฟุต) และกว้างเพียง 300 เมตร (980 ฟุต) เมตร ทำให้เกาะแห่งนี้เป็นเกาะหินโด่งที่สูงที่สุดในโลก เกาะบอลส์พีระมิดเป็นส่วนหนึ่งของอุทยานทางทะเลเกาะลอร์ด โฮเว่ในประเทศออสเตรเลีย เกาะแห่งนั้ถูกตั้งชื่อตามผู้ที่ค้นพบ เฮนรี ลิดจ์เบิร์ค บอล(Henry Lidgbird Ball) ใน ค.ศ. 1788 ค้นพบพร้อมกับเกาะลอร์ด โฮเว่ ใน การเดินทางของข้าหลวง Governor Phillip ที่กำลังเดินทางไปยังอ่าวโบทานี พร้อมกับบัญชีการจัดตั้งอาณานิคมของพอร์ตแจ็กสันและเกาะนอร์ฟอล์ก (1789) อาร์เทอร์ ฟิลลิปได้ให้คำอธิบายพื้นที่รอบ ๆ ของเกาะนี้ไว ก่อนที่จะอธิบายเกาะลอร์ด โฮเว่ โดยมีเนื้อหาว่า: There lies about four miles from the south-west part of the pyramid, a dangerous rock, which shows itself a little above the surface of the water, and appears not to be larger than a boat. Lieutenant Ball had no opportunity of examining whether there is a safe passage between them or not. โดยบุคคลที่ขึ้นชายฝั่งของเกาะนี้เป็นคนแรกคือ Henry Wilkinson นักธรณีวิทยาที่กรมเหมืองแร่นิวเซาธ์เวลส์ใน ค.ศ. 1882 ใน ค.ศ. 1964 ทีมนักปีนเขาจากซิดนีย์ ซึ่งมีนักผจญภัยอย่าง ดิ๊ก สมิท และสมาชิกคนอื่นๆในกรมลูกเสือ ได้พยายามที่จะปีนขึ้นไปบนยอดเขาของเกาะ อย่างไรก็ตามหลังจากพวกเขาต้องเป็นอันยกเลิกการปีนเขาในวันที่ 5 เนื่องจากทีมปีนเขานั้นขาดเสบียงและน้ำ จากนั้นใน ค.ศ. 1965 ทีมนักปีนเขา Sydney Rock Climbing Club ก็สามารถปีนขึ้นไปถึงยอดเขาได้สำเร็จในวันที่ 14 กุมภาพันธ์ 1965 โดยทีมนั้นปีนเขาชุดนั้นประกอบด้วย Bryden Allen, John Davis, Jack Pettigrew และ David Witham ใน ค
เกียดเป๋ง

เกียดเป๋ง (เสียชีวิต ค.ศ. 218) มีชื่อในภาษาจีนกลางว่า จี๋ เปิ่น (จีน: 吉本; พินอิน: Jí Běn) เป็นแพทย์หลวงที่มีชีวิตอยู่ในช่วงปลายราชวงศ์ฮั่นตะวันออกของจีน ในปี ค.ศ. 208 เกียดเป๋งร่วมกับพรรคพวกหลายคนก่อกบฏขึ้นในเมืองหลวงฮูโต๋ แต่กบฏได้ถูกปราบปราม ผู้ร่วมก่อการรวมถึงเกียดเป๋งได้ถูกจับกุมและถูกประหาร ในนิยายอิงประวัติศาสตร์ในศตวรรษที่ 14 เรื่องสามก๊ก เกียดเป๋งร่วมมือกับตังสินและพรรคพวกในปี ค.ศ. 200 หวังโค่นล้มอำนาจของโจโฉ เกียดเป๋งวางแผนสังหารโจโฉโดยการวางยาพิษ แต่โจโฉรู้ทันจึงจับเกียดเป๋ง รวมไปถึงตังสินและผู้ร่วมก่อการไปประหารชีวิต ในความเป็นจริง ชื่อของเกียดเป๋ง (吉本 จี๋เปิ่น) คือ "พี" (丕; Pī) ที่ชื่อของเกียดเป๋งถูกบันทึกเพี้ยนไปเป็น "เปิ่น" (本; Běn) ในบันทึกทางประวัติศาสตร์ เชื่อว่าเพื่อหลีกเลี่ยงการพ้องกับชื่อ "พี" ที่เป็นชื่อตัวของเฉา พีหรือโจผี (จีน: 曹丕; พินอิน: Cáo Pī) จักรพรรดิองค์แรกของวุยก๊ก นอกจากนี้ตัวอักษรจีนของ "พี" ในชื่อของเกียดเป๋งอาจเขียนเป็น 㔻 แทนที่จะเป็น 丕 เนื่องจากมีหลายครั้งที่มีการบันทึก 㔻 ผิดเป็น 丕 [a] เกียดเป๋งทำงานเป็นแพทย์หลวง (太醫令 ไท่อีหลิ่ง) ในราชสำนักของราชวงศ์ฮั่นตะวันออกในรัชสมัยของพระเจ้าเหี้ยนเต้ ซึ่งขณะนั้นอยู่ภายใต้การควบคุมของอัครมหาเสนาบดีโจโฉ และพระเจ้าเหี้ยนเต้เป็นเพียงผู้ปกครองแต่ในนามเท่านั้น ในปี ค.ศ. 216 พระเจ้าเหี้ยนเต้สถาปนาโจโฉขึ้นดำรงตำแหน่งวุยอ๋อง (魏王 เว่ย์หวาง) และให้โจโฉสถาปนาแคว้นวุยในภาคเหนือของจีนโดยอยู่ใต้การปกครองของราชวงศ์ฮั่นแต่เพียงในนาม  เมื่อปลายปี ค.ศ. 217 หรือต้นปี ค.ศ
เฉิน (นักร้อง)

คิม จง-แด (เกาหลี: 김종대; เกิด 21 กันยายน ค.ศ. 1992) รู้จักกันในชื่อที่ใช้ในวงการคือ เฉิน เป็นนักร้องนักแต่งเพลงชาวเกาหลีใต้ หนึ่งในสมาชิกและนักร้องเสียงหลักของบอยแบนด์เกาหลีใต้ EXO มียูนิตย่อย EXO-CBX ร่วมกับสมาชิกวงหลัก อีกทั้งยังได้เข้าร่วมในโปรเจกต์กลุ่มนักร้องบัลลาด S.M. THE BALLAD ภายใต้ค่าย SM เอนเตอร์เทนเมนต์ เฉิน เป็นที่รู้จักกันในเรื่องของเสียงร้องที่โดดเด่นในฐานะนักร้องเสียงหลักภายในวง EXO และนอกจากกิจกรรมภายในวงนั้น เฉินเองก็ได้มีผลงานเพลงประกอบละครยอดฮิตที่ได้รับความนิยมมากมาย อาทิเช่น "Best Luck" ประกอบละครเรื่อง ถ้ารักกันมันก็โอเค (2014) และ "Everytime" ประกอบละครเรื่อง ชีวิตเพื่อชาติ รักนี้เพื่อเธอ (2016) เพลงที่สร้างปรากฏการณ์ความนิยมเป็นอย่างมากทั้งในประเทศไทยและทั่วโลก และในปี 2019 เดือนเมษายนที่ผ่านมา เฉินได้เริ่มต้นบทบาทการเป็นศิลปินเดี่ยวด้วยผลงาน EP มินิอัลบั้มชุด April, and a Flower ที่สามารถสร้างสถิติขึ้นไปอยู่อันดับที่ 2 บนชาร์ตอัลบั้มเพลงแกออนของเกาหลีใต้ ด้วยเพลงโปรโมทยอดนิยม "Beautiful Goodbye" ความนิยมของเขาคงอยู่ต่อเนื่องจนมินิอัลบั้มชุดที่ 2 Dear my dear ได้ถูกปล่อยออกมาภายในปีเดียวกันและคว้าอันดับ 1 บนชาร์ตอัลบั้มทันทีที่ปล่อยออกมา ในช่วงชีวิตมัธยมศึกษาปีสุดท้ายของเฉิน เขามีความตั้งใจแน่วแน่ในการทำตามความฝันในการเป็นนักร้องอย่างมาก ด้วยศักยภาพที่เขามีจึงทำให้เขาได้รับโอกาสจากการแคสติ้งโดยทีมงานของทางบริษัท SM เอนเตอร์เทนเมนต์ให้เข้ามาออดิชั่นพร้อมกับอีกหนึ่งสมาชิกวง EXO ในปัจจุบันนี้ซึ่งก็คือ แบ็กฮย็อน เฉินผ่านการคัดเลือกจากบริษัท SM เอนเตอร์เทนเมนต์ ด้วยการออดิชั่นตอนอายุ 18 ปี ได้ชีวิตในการเป็นเด็กฝึกของทางค่ายเป็นระยะเวลาอีก 1 ปี และในท้ายที่สุดเมื่อวันที่ 29 ธันวาคม 2011 เฉินก็ได้รับการแนะนำตัวในฐานะสมาชิกคนสุดท้ายที่เข้ามาเป็นวง EXO เฉินได้เปิดตัวต่อสาธารณะชนครั้งแรกพร้อมกับ ไค และอดีตสมาชิกวง EXO ลู่หาน และ เทา ในรายการ Gayo Daejun ของสถานีโทรทัศน์ SBS ในวันที่ 29 ธันวาคม 2011  หลังจากนั้นก็ปรากฏตัวอีกครั้งในทีเซอร์เดบิวต์ของ EXO คลิปที่ 19 ที่ถูกปล่อยออกมาในวันที่ 21 กุมภาพันธ์ 2012 ในปี 2014 เฉินได้เข้าร่วมกับกลุ่มนักร้องบัลลาดของค่าย SM เอนเตอร์เทนเมนต์ นั่นก็คือ S.M. THE BALLAD ที่เกิดขึ้นครั้งแรกในปี 2010 ในอัลบั้มชุดที่ 2 เขาได้ร้องเพลงโปรโมทหลักของอัลบั้มเวอร์ชันภาษาจีน "Breath" ร่วมกับ จาง ลี่อิ่น, เพลง "When I Was... When U Were..
รอย อเลน

รอย อเลน (อังกฤษ: Roy Allen; ค.ศ. 1918 — ค.ศ. 1991) เป็นชาวอเมริกัน เกิดในละแวกทางตอนเหนือของฟิลาเดลเฟียของโอลเน่ เขาเป็นนักบินขับเครื่องบินทิ้งระเบิดในช่วงสงครามโลกครั้งที่สอง เขาและเหล่านักบินของเขาก็ได้รับภารกิจให้ทำการโจมตีทิ้งระเบิดในฝรั่งเศสซึ่งอยู่ภายใต้การยึดครองของนาซีเยอรมนี ต่อมาเมื่อเครื่องบินทิ้งระเบิดของเขาถูกยิงตก เขาได้โดดร่มลงไปในใจกลางของฝรั่งเศสซึ่งเต็มไปด้วยทหารเยอรมัน เขาได้หลบซ่อนตัวตลอดมาและได้พยายามจะเดินทางหนีกลับอังกฤษโดยใช้เครือข่ายจากขบวนการต่อต้านฝรั่งเศส แต่กลับถูกหักหลังจากสายลับสองหน้าทำให้เขาถูกจับกุมตัวโดยตำรวจเกสตาโพ ถูกทรมานและคุมขังไว้ในกรุงปารีส เมื่อกองทัพฝ่ายสัมพันธมิตรได้รุกคืบคลานมายังกรุงปารีสเพื่อปลดปล่อย เขาและนักโทษคนอื่นๆได้ถูกส่งตัวไปยังค่ายกักกันบูเคนวัลด์ในเยอรมนีที่นั่นทำให้เขาต้องพบเจอความโหดร้าย ความทุกข์ทรมาน แม้แต่ความตายที่กำลังใกล้เข้ามาแต่เป็นเพราะความโชคดีของเขาที่ยังรอดชีวิตอยู่ จนกระทั่งต่อมาเขาและนักโทษที่เป็นนักบินคนอื่นๆได้รับความช่วยเหลือจากเจ้าหน้าที่ทหารอากาศแห่งลุฟท์วัฟเฟอด้วยการย้ายไปยังค่ายเชลยศึก จนกระทั่งเยอรมันยอมจำนนและสงครามโลกครั้งที่สองในทวีปยุโรปสิ้นสุดลง เขาได้รับการปล่อยตัวและเดินทางกลับบ้านจนกระทั่งเขาเสียชีวิตในปี ค.ศ. 1991
เดอะเฟซ (สหราชอาณาจักร)

เดอะเฟซ เป็นรายการเรียลลิตีทางโทรทัศน์ของสหราชอาณาจักร ซึ่งมีชื่อเดียวกันกับของสหรัฐอเมริกา รายการได้เริ่มออกอากาศวันที่ 30 กันยายน ค.ศ. 2013 ทางช่อง สกาย ลิฟวิ่ง[En] เนโอมี แคมป์เบลล์, เอริน โอคอนเนอร์ และ แคโรไลน์ วินเบิร์ก ได้มาทำหน้าที่เป็นเมนเทอร์ในรายการ อย่างไรก็ตาม ในเดือนกรกฎาคม ค.ศ. 2014 ได้รับการยืนยันว่าจะไม่มีการสร้างฤดูกาลถัดไปของรายการอีกเนื่องจากเรตติ้งของรายการที่ย่ำแย่ ดูบทความหลักที่: เดอะเฟซ เอเลียเนอร์ โคร์โครัน เอเลน เอ็นทูโร เจสสิก้า มาร์ติน, นาตาลี วอร์ด, โคลอี จัสมิน, บรูค เธส, นีนา สตราวส์, นีนา เซธี, เซียนนา คิง, เรเควล สมิธ, นาดีน เมนเดส สัญลักษณ์สี
ประดิษฐ์ กัลย์จาฤก

ประดิษฐ์ กัลย์จาฤก (16 มีนาคม 2470 - 11 เมษายน 2540) เป็นนักประพันธ์, ผู้กำกับการแสดง ผู้อำนวยการผลิต ผู้อำนวยการแสดง ผู้ผลิตละครวิทยุ โทรทัศน์ และภาพยนตร์ นักแสดงละครวิทยุและโทรทัศน์ นักร้อง นักแต่งเพลงนักพากย์ ชาวไทยและผู้ก่อตั้งบริษัทกันตนา ประดิษฐ์ กัลย์จาฤก เจ้าของฉายา "ราชาโลกบันเทิง" เกิดเมื่อวันที่ 16 มีนาคม พ.ศ. 2470 เป็นทายาทคนสุดท้องต่อจากดวงแข จำนง ศศี และเพ็ญแข ของนายวีระและนางทองคำ กัลย์จาฤก และเป็นบุตรบุญธรรมของขุนพิทักษ์และภรรยา เดิมมีชื่อว่า พงษ์จันทร์ เพื่อให้สอดคล้องกับ จำนง ผู้เป็นพี่ชายแต่ในภายหลังได้เป็น ประดิษฐ์ ในปี พ.ศ. 2485 ตามนโยบายของจอมพล ป. พิบูลสงคราม นอกจากจะเป็นที่รู้จักในฐานะ นักพากย์ นักแสดง ผู้กำกับ ผู้อำนวยการแสดง ผู้ผลิตและผู้อำนวยการผลิตละครวิทยุ, โทรทัศน์และภาพยนตร์แล้ว ท่านยังเป็นนักเขียนที่มีผลงานมากมายอาทิ แฝดล่องหน ปะการังสีดำ ห้องหุ่น ปอบผีฟ้า สุสานคนเป็น คนตาทิพย์ และ เพชรตาแมว เป็นต้น  แต่ที่สำคัญท่านเป็นผู้ก่อตั้งกันตนา (บ.กันตนา กรุ๊ปในปัจจุบัน) ร่วมกับภรรยาสมสุข กัลย์จาฤก ซึ่งมีบุตรด้วยกันรวม 5 คนคือ 1.สิทธานต์ กัลย์จาฤก (เสียชีวิต) 2. จาฤก กัลย์จาฤก​ 3.ปนัดดา ธนสถิตย์ อธิการบดี ประธานคณะกรรมการสถาบันกันตนา 4.นิรัตติศัย กัลย์จาฤก(เสียชีวิต) 5.จิตรลดา ดิษยนันทน์ ประดิษฐ์ กัลย์จาฤก ก้าวเข้าสู่วงการบันเทิงในปี พ
กีโยม เดอ โลปีตาล

กีโยม ฟร็องซัว อ็องตวน, มาร์กีแห่งโลปีตาล (ฝรั่งเศส: Guillaume François Antoine, Marquis de l'Hôpital; ค.ศ. 1661 – 2 กุมภาพันธ์ ต.ศ. 1704) เป็นนักคณิตศาสตร์ชาวฝรั่งเศส เกิดที่กรุงปารีสในครอบครัวขุนนาง เป็นบุตรของแอนน์-อาแล็กซ็องดร์ เดอ โลปีตาลและเอลิซาเบธ กอเบแล็ง โลปีตาลรับราชการทหารก่อนจะลาออกเนื่องจากปัญหาด้านสายตาและหันไปสนใจด้านคณิตศาสตร์ ในปี ค.ศ. 1691 เขาพบกับโยฮันน์ แบร์นูลลี นักคณิตศาสตร์ชาวสวิสและเรียนแคลคูลัสกับแบร์นูลลี สองปีต่อมา โลปีตาลได้รับเลือกให้เป็นสมาชิกของสถาบันวิทยาศาสตร์ฝรั่งเศสและดำรงตำแหน่งรองประธานสองสมัย โลปีตาลมีผลงาน เช่น การหาความยาวส่วนโค้งของกราฟลอการิทึม, เป็นหนึ่งในผู้แก้ปัญหาเส้นโค้งบราคิสโทโครน (brachistochrone curve) ในปี ค.ศ. 1696 เขาแต่งตำราชื่อ Analyse des Infiniment Petits pour l'Intelligence des Lignes Courbes ที่กล่าวถึงแคลคูลัสของไลบ์นิซ ตำรานี้ถือเป็นตำราแคลคูลัสเชิงอนุพันธ์เล่มแรก นอกจากนี้ยังมีการกล่าวถึงหลักเกณฑ์โลปีตาลเป็นครั้งแรก (อย่างไรก็ตาม เชื่อกันว่าแบร์นูลลีเป็นผู้ค้นพบหลักเกณฑ์ดังกล่าว) ด้านชีวิตส่วนตัว โลปีตาลแต่งงานกับมารี-ชาร์ล็อตต์ เดอ รอมิลลีย์ เดอ ลา เชสเนเลย์ ทั้งคู่มีบุตรด้วยกัน 4 คน โลปีตาลเสียชีวิตที่กรุงปารีสในปี ค.ศ. 1704 บทความชีวประวัตินี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
เกาะซีเมอลูเวอ

ซีเมอลูเวอ (อินโดนีเซีย: Simeulue) หรือ ซีมือลูเวอ (อาเจะฮ์: Simeuluë) เป็นเกาะในประเทศอินโดนีเซีย ห่างจากชายฝั่งตะวันตกของเกาะสุมาตราไปประมาณ 150 กิโลเมตร (93 ไมล์) โดยมีประชากร 80,674 คนตามสำมะโน พ.ศ. 2553 และ 92,865 คนตามสำมะโน พ.ศ. 2563 จำนวนประมาณการอย่างเป็นทางการในช่วงกลาง พ.ศ. 2564 อยู่ที่ 93,762 คน เกาะนี้มีเมืองใหญ่ที่สุดคือซีนาบัง ในสมัยก่อนนั้นเกาะซีเมอลูเวอเคยเป็นส่วนหนึ่งของอำเภออาเจะฮ์ตะวันตก แต่ได้มีการแยกออกมาเป็นเขตใหม่ชื่อว่าอำเภอซีเมอลูเวอใน พ.ศ. 2542 ผู้คนในเกาะซีเมอลูเวอมีความคล้ายคลึงกับผู้คนบนเกาะนียัซที่อยู่ใกล้เคียงกัน มีภาษาถิ่นมากมายและแตกต่างจากภาษาบนเกาะสุมาตรา โดยมีภาษาที่ใช้กันมาก 2 ภาษา คือ ภาษาซีเมอลูเวอและภาษาซีกูเล และศาสนาที่นับถือกันมากบนเกาะนี้คือศาสนาอิสลาม เกาะซีเมอลูเวอนั้นอยู่ใกล้กับศูนย์กลางของแผ่นดินไหวขนาด 9.3 แมกนิจูดใน พ.ศ. 2547 และในวันที่ 28 มีนาคม พ
รายชื่อตัวละครในเกมเรซิเดนต์อีวิล

บทความนี้เกี่ยวกับรายชื่อตัวละครในเกม เรซิเดนต์อีวิล ตั้งแต่ภาคแรกจนถึงภาคล่าสุด เรียงตามปีที่ออกจำหน่าย เป็น Resident Evil ภาคเสริม ซึ่งภาคเสริมจะมีเนื้อเรื่องที่เชื่อมโยงกับภาคหลัก แต่จะมีภาคเสริมบางภาคจะไม่มีเนื้อเรื่องเชื่อมโยงกับภาคหลักเลย Resident Evil ฉบับแอนิเมชันหรือเรียกอีกอย่างว่า CGI Movie ที่ออกฉายในโรงภาพยนตร์เท่านั้นไม่ใช่ฉบับเกม และมีความเชื่อมโยงกับภาคหลักในฉบับเกมอีกด้วย Resident Evil ภาครีเมคหมายถึง ภาคที่ถูกนำกลับมาสร้างใหม่เพื่อปรับปรุงและแก้ไขในเรื่องของกราฟิกและเอฟเฟคให้สวยงามยิ้งขึ้นมากกว่าภาคดั้งเดิม ส่วนภาครีมาสเตอร์นั้นเป็นการนำเอาภาคนั้นมาปรับปรุงเพียงกราฟิกอย่างเดียว Resident Evil ภาคพิเศษหมายถึง เป็นภาคที่ถูกทำขึ้นมาเนื่องในโอกาสพิเศษ และบางภาคก็เป็นภาคที่ต่อเติมฉากบางฉากเข้าไปในเกม โดยในตัวเกมดั้งเดิมจะไม่มีฉากต่อเติมนี้ แต่จะมีเฉพาะภาคพิเศษเท่านั้น และในบางภาคจะเรียกว่า DLC Resident Evil ภาคที่ถูกยกเลิกการผลิตไปโดยจัดเป็นเกมที่ยังไม่สมบูรณ์ และมีบางเกมเป็นเพียงแค่ตัวเดโม่หรือตัวทดลองเล่นเท่านั้น เป็น Resident Evil ในฉบับเกมบนโทรศัพท์มือถือเท่านั้น จึงจัดว่าไม่ส่วนเกี่ยวข้องอะไรกับภาคหลักเลย เป็นภาคที่ไม่มีตัวละครหลักของ Resident Evil เป็นตัวดำเนินเรื่อง แต่จะใช้เป็นตัวละครอื่นเป็นตัวดำเนินเรื่องแทน ดังนั้นจึงจัดว่าเป็นภาคแยก เป็นอีกหนึ่งในตัวละครเอกของเรื่อง เป็นอีกหนึ่งในตัวละครเอกของเรื่อง เป็นอีกหนึ่งในตัวละครเอกของเรื่อง เป็นอีกหนึ่งในตัวละครเอกของเรื่อง เป็นอีกหนึ่งในตัวละครเอกของเรื่อง เป็นตัวเอกในภาค 7 และ ภาค 8 เป็นตัวเอกในภาค Survivor เป็นตัวเอกในภาค 4D-Executer เป็นตัวเอกในภาค Dead Aim เป็นตัวเอกในภาค Outbreak และ Outbreak File #2 https://residentevil.fandom.com/wiki/Resident_Evil_Wiki
อาร์ทีมิซินิน

อาร์ทีมิซินิน (อังกฤษ: Artemisinin) หรือ qinghao su และสารอนุพันธุ์สังเคราะห์ต่างๆ ที่เกี่ยวข้อง เป็นกลุ่มของยาที่ใช้สำหรับรักษาโรคมาลาเรียชนิดที่เกิดจากเชื้อ en:Plasmodium falciparum ค้นพบโดย ถู โยวโยว นักวิทยาศาสตร์หญิงชาวจีน ซึ่งได้เป็นผู้ร่วมรับรางวัลโนเบลสาขาการแพทย์ ปี พ.ศ. 2558 สำหรับการค้นพบนี้ ในปัจจุบันการใช้ยากลุ่มนี้ยืนพื้นรักษาร่วมกับยากลุ่มอื่นๆ ซึ่งเรียกว่า การรักษาแบบผสมผสานด้วยอาร์ทีมิซินิน (artemisinin-combination therapy) ถือเป็นการรักษามาตรฐานสำหรับโรคมาลาเรียที่เกิดจากเชื้อ P. falciparum สารนี้แยกได้จากต้นโกฐจุฬาลัมพา (ชื่อวิทยาศาสตร์ Artemisia annua) ซึ่งเป็นพืชสมุนไพรของแพทย์แผนจีน ปัจจุบันสารนี้สามารถผลิตได้โดยใช้ยีสต์ที่ผ่านการดัดแปลงพันธุกรรม โกฐจุฬาลัมพาจีนเป็นพืชที่ใช้เป็นสมุนไพรซึ่งพบได้ทั่วโลก แพทย์สมุนไพรจีนใช้พืชนี้รักษาโรคมาลาเรียมาแล้วกว่า 2000 ปี มีบันทึกถึงสมุนไพรนี้ที่เก่าแก่ที่สุดตั้งแต่ 200 ปีก่อนคริสตกาลในตำราสูตรยารักษาห้าสิบสองโรค ที่ขุดค้นพบที่หลุมฝังศพหม่าหวังตุ้ย ส่วนการนำสมุนไพรนี้มาใช้รักษามาลาเรียถูกบรรยายไว้ครั้งแรกในตำราคู่มือรักษาโรคฉุกเฉิน (จีน: 肘后备急方) เมื่อคริสต์ศตวรรษที่ 4 โดย Ge Hong ตำรานี้กล่าวถึงวิธีรักษามาลาเรียเอาไว้ 43 วิธี บันทึกรายงานประวัติศาสตร์ว่าด้วยการค้นพบยานี้ได้รับการเผยแพร่บนอินเทอร์เน็ตตั้งแค่ปี 2006 บทความนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล หมายเหตุ: ขอแนะนำให้จัดหมวดหมู่โครงให้เข้ากับเนื้อหาของบทความ (ดูเพิ่มที่ วิกิพีเดีย:โครงการจัดหมวดหมู่โครงที่ยังไม่สมบูรณ์)
โปเกมอน อัลตร้าซันและอัลตร้ามูน

โปเกมอน อัลตราซันและ อัลตรามูน (ญี่ปุ่น: ポケットモンスター ウルトラサン・ウルトラムーン; โรมาจิ: Poketto Monsutā Urutora San & Urutora Mūn; อังกฤษ: Pokémon Ultra Sun and Ultra Moon) เป็นวิดีโอเกมสวมบทบาทพัฒนาโดยบริษัทเกมฟรีก จำหน่ายโดยบริษัท โปเกมอน จำกัดและนินเท็นโด ออกจำหน่ายทั่วโลกในวันที่ 17 พฤศจิกายน พ.ศ. 2560 เป็นเนื้อเรื่องอีกรูปแบบนึงของภาคโปเกมอน ซันและมูน และคุณชิเงรุ โอโมริ ผู้พัฒนาเกมโปเกมอนได้ยืนยันว่าตัวนี้จะเป็นภาคสุดท้ายที่จะลงในเครื่องนินเท็นโด 3ดีเอส
คูซูโมโตะ อิเนะ

คูซูโมโตะ อิเนะ (ญี่ปุ่น: 楠本 イネ, 31 พฤษภาคม ค.ศ. 1827 – 27 สิงหาคม ค.ศ. 1903) เดิมมีชื่อว่าชีโมโตะ อิเนะ (ญี่ปุ่น: 失本 稲; โรมาจิ: Shiimoto Ine) เป็นแพทย์ชาวญี่ปุ่น เป็นบุตรีของคูซูโมโตะ ทากิ หญิงบริการจากเมืองนางาซากิ กับฟีลิพพ์ ฟรันทซ์ ฟ็อน ซีบ็อลท์ แพทย์ชาวเยอรมันซึ่งทำงานที่เดจิมะ เกาะสำหรับชาวต่างชาติในช่วงที่ญี่ปุ่นปิดประเทศ อิเนะยังเป็นที่รู้จักในชื่อโออิเนะ และต่อมาภายหลังเปลี่ยนชื่อมาเป็น อิโตกุ (ญี่ปุ่น: 伊篤; โรมาจิ: Itoku) ในญี่ปุ่นมักเรียกเธอว่า โอรันดะ โออิเนะ ("โออิเนะชาวฮอลันดา") เธอยังเป็นแพทย์หญิงแผนตะวันตกคนแรกของญี่ปุ่น หลังจากที่ซีบ็อลท์ บิดาของเธอถูกเนรเทศออกจากญี่ปุ่นในปี ค.ศ. 1829 ก็ได้จัดการให้อิเนะและแม่ของเธอ และจัดการนักศึกษาของเขาให้ติดต่อกันได้ อิเนะมีชื่อเสียงจากการเป็นแพทย์แผนตะวันตกคนแรก เธอศึกษาวิชาหลายแขนงในญี่ปุ่น กับอาจารย์หลายคน หนึ่งในนั้นข่มขืนเธอจนตั้งครรภ์ ทำให้เธอมีบุตรสาวโดยมิได้มีการสมรส เธอตั้งรกรากอยู่ในโตเกียวหลังจากญี่ปุ่นยกเลิกการปิดประเทศ เธอยังเป็นผู้ทำคลอดให้พระราชโอรสที่ประสูติแต่พระสนมของจักรพรรดิเมจิ ที่เกิดในปี ค.ศ. 1873 หลังจากอิเนะเสียชีวิต ได้รับการเอ่ยถึงในบทประพันธ์ ละครเวที การ์ตูน และเพลงในญี่ปุ่น
สมเด็จพระราชินีทเซนดิน ดองด็อกดูลาม

สมเด็จพระราชินีเซ็นดีง ด็อนด็อกโดลัม (Цэндийн Дондогдулам; 15 พฤศจิกายน ค.ศ. 1876 - ค.ศ. 1923) ทรงเป็นสมเด็จพระราชินีของมองโกเลีย และเป็นพระอัครมเหสีในบ็อกด์ ข่าน ด็อนด็อกโดลัม ประสูติในวันที่ 15 พฤศจิกายน ค.ศ. 1876 (บางแหล่งข้อมูลระบุว่าประสูติในปี ค.ศ. 1874) ประสูติที่จังหวัดเฮ็นตี เขตบายัน-อดาร์กา ทรงพบกับบ็อกด์ ข่าน ซึ่งขณะนั้นถูกเรียกว่า "บ็อกด์ กาเกน" ในปีค.ศ. 1895 โดยยังไม่ได้ทรงครองราชย์ บ็อกด์ กาเกนเดินทางไปเยือนอารามเออเดอนีซู และทั้งคู่พบกันอีกครั้งในปีค.ศ
คุนิฮิโกะ ยูยามะ

คูนิฮิโกะ ยูยามะ (คันจิ:湯山 邦彦) เป็นนักผู้กำกับภาพยนตร์อนิเมะ เป็นผู้ก่อตั้งสตูดิโอของโอแอลเอ็ม ที่รู้จักกันในอนิเมะคือเรื่อง โปเกมอน (อนิเมะ) ทำผลงานหลายเรื่องอีกมากมาย ในเรื่องล่าอสูรกาย, ถนนสายนี้ เปรี้ยว และ เวดดิ้งพีช สาวน้อยผู้พิทักษ์
ตะโดเมงสอ

ตะโดเมงสอ (พม่า: သတိုးမင်းစော, ออกเสียง: [ðədó mɪ́ɰ̃sɔ́]; 15 มิถุนายน 1762 – 9 เมษายน 1808) เป็นพระมหาอุปราชาพม่าตั้งแต่ ค.ศ. 1783 ถึง 1808 ระหว่างรัชสมัยพระเจ้าปดุงผู้เป็นพระบิดา และเป็นพระราชบิดาของกษัตริย์ราชวงศ์โก้นบองถึง 2 พระองค์ คือ พระเจ้าจักกายแมง และ พระเจ้าแสรกแมง เดิมทรงเป็นเจ้าผู้ครองนครชเวดองและดาบายิน ตะโดเมงสอเป็นที่รู้จักกันดีที่สุดในการพิชิตอาระกันใน ค.ศ. 1784–1785 และอัญเชิญพระมหามัยมุนีจากมเยาะอูไปยังอมรปุระ พระองค์ยังประสบความสำเร็จในการป้องกันตะนาวศรีและบริเวณชายฝั่งจากสงครามกับสยามใน ค.ศ. 1792 และทรงฟื้นฟูนาฏศิลป์พม่าในช่วงปลายคริสต์ศตวรรษที่ 18 โดยนำกลุ่มศิลปินวัยหนุ่มสาวเข้ามาฝึกฝน ตะโดเมงสอทิวงคตเมื่อพระชนมายุ 45 พรรษา พระราชโอรสของพระองค์หรือเจ้าผู้ครองนครซะไกง์จึงได้เป็นพระมหาอุปราชาสืบแทน กษัตริย์ราชวงศ์โก้นบองทุกพระองค์หลังจากรัชสมัยของพระเจ้าปดุงล้วนสืบเชื้อสายมาจากพระองค์ทั้งสิ้น